સરખડી ગામમાં વૉલીબૉલનું એક્સલન્સી સેન્ટર જાહેર થયા બાદ અહીં બે ઈન્ડોંર અને બે આઉટડોર એમ ચાર ગ્રાઉન્ડની જરૃર છે. સ્પોર્ટ્સ ઓથોરિટી ઓફ ઈન્ડિયા તરફથી છેલ્લા ૧૦ માસથી સંદીપ પુનિયાની કોચ તરીકે નિમણૂક પણ કરવામાં આવી છે. તેઓ કહે છે, “આ રમત માટે સરખડી પહેલેથી જ આઉટસ્ટેન્ડિંગ પર્ફોર્મન્સ આપતું સેન્ટર હતું. સૌરાષ્ટ્રના ગ્રામિણ વિસ્તારની છોકરીઓને ઘરેથી ગ્રાઉન્ડ પર લાવવી ઘણી જ મુશ્કેલ છે. આમ છતાં અહીંની છોકરીઓ આજે રાષ્ટ્રીય અને આંતરરાષ્ટ્રીય કક્ષાએ રમી રહી છે. દરરોજ ૬૦ છોકરીઓ પ્રેક્ટિસ કરે છે, તે પૈકી ૩૦ જેટલી રાષ્ટ્રીય કક્ષાની અને બે આંતરરાષ્ટ્રીય કક્ષાની પ્લેયર છે. ૨૭ છોકરાઓ પૈકી ૮ રાષ્ટ્રીય કક્ષાએ રમી રહ્યાં છે.